Með okkar augum

Með okkar augum er sjónvarpsþáttaröð sem sýnd hefur verið í Ríkissjónvarpinu. Haustið 2019 hóf níunda þáttaröðin göngu sína.Ruv.is, „Með okkar augum“ (skoðað 22. ágúst 2019)

Þættirnir eiga rætur að rekja til ársins 2010 en þá höfðu Landsamtökin Þroskahjálp frumkvæði að því að halda námskeið fyrir fatlað fólk í þáttagerð fyrir sjónvarp. Námskeiðið var haldið hjá Fjölmennt og í kjölfarið gerði Þroskahjálp samning við Ríkissjónvarpið um sýningar á þáttunum.Fjolmennt.is, „Sjónvarpsþættirnir Með okkar augum“ (skoðað 22. ágúst 2019) Markmið þáttanna er að auka sýnileika fólks með þroskahömlun og varpa ljósi á fjölbreytt viðfangsefni þess. Efnistök þáttanna eru fjölbreytt og má þar nefna viðtöl, fræðslu, skemmtun, spurningakeppni og matreiðslu. 

Umsjónarfólk þáttanna eru þau Steinunn Ása Þorvaldsdóttir, Katrín Guðrún Tryggvadóttir, Ásgeir Tómas Arnarson, Andri Freyr Hilmarsson, Elva Björg Gunnarsdóttir og Magnús Orri Arnarson. Elín Sveinsdóttir dagskrárgerðarkona hefur verið þeim til aðstoðar.Mbl.is, „Það eru nefnilega ekki allir eins“ (skoðað 22. ágúst 2019)

Þátturinn og umsjónarfólk hans hefur hlotið fjölda viðurkenninga. Árið 2017 hlaut þátturinn Mannréttindaverðlaun ReykjavíkurborgarDv.is, „Með okkar augum hlýtur Mannréttindaverðlaun Reykjavíkurborgar 2017“ (skoðað 22. ágúst 2019) og einnig Edduverðlaunin sem menningarþáttur ársins í sjónvarpi.Throskahjalp.is, „Með okkar augum valinn menningarþáttur ársins á Edduhátíðinni“ (skoðað 22. ágúst 2019) Sama ár hlaut RÚV Hvatningaverðlaun Öryrkjabandalags Íslands fyrir að kynna og sýna þættina á besta sýningartíma.Ruv.is, „Með okkar augum fær verðlaun ÖBÍ“  (skoðað 22. ágúst 2019)

 Tilvísanir 
Flokkur:Íslenskir sjónvarpsþættir
Flokkur:Handhafar Edduverðlaunanna